วันแรกมีการเจ็บหน้าอกต่อมามีไข้สูงปวดหัว วันที่2หน้าแดงผื่นขึ้น หลังอล้วก็หน้ารู้สึกคันหน้ามาก เช็ดตัวไข้ลดบ้างแต่ก็กลับมาสูงเหมือนเดิม จนวันที่3 อาการก็เหมือนเดิมเบื่ออาหารกินข้าวก็ไม่ค่อยได้ วันที่4อาการดีขึ้นเดินได้หายปวดหัวยกเว้นหน้าคันเหมือนเดิมข้าวกินได้2 _3คำแต่มีพลังขึ้นเยอะ อยากถามว่ามันคืออะไรครับอยากหายไวๆ กังวลสุดคือหน้าเรา แล้วก็ผมฉีดยาวัคซีนไข้หวัดสายพัน A กันไว้
สวัสดีค่ะ อาการมีไข้ หน้าแดง มีผื่นคันตามตัว นั้น อาจจะเกิดจาก การมีไข้เลือดออกกรณีเป็นไข้สูงลอย เช็ดตัวหรือกินยาลดไข้ก็ไม่ค่อยลง หรือเป็นไข้จากการติดเชื้อไวรัสที่ไม่จำเพาะเจาะจงอื่นๆ ไข้จากการติดเชื้อของทางเดินหายใจเช่นไข้หวัดใหญ่ ทางเดินอาหาร หรือทางเดินปัสสาวะ แต่มักมีอาการที่จำเพาะเจาะจงต่อระบบนั้นๆร่วมด้วยจากที่กล่าวมานั้น อาจนึกถึงเรื่องไข้เลือดออกได้มาก แนะนำการไปตรวจร่างกายและตรวจเลือดยืนยันที่รพ. อีกครั้ง ซึ่งไข้เลือดออกอาจทำให้มีเกล็ดเลือดต่ำ มีจ้ำหรือจุดแดงตามตัวได้บ่อยในเบื้องต้นดื่มน้ำมากๆ รับประทานอาหารอ่อนๆและสุกสะอาด พักผ่อนให้เพียงพอ กินยาลดไข้ได้ทุก 4-6 ชั่วโมง หลีกเลี่ยงการทำงานหนักหรือการไปที่ชุมชนไปก่อน